Ovo je spisak likova serije *Criminal Minds* koja se emituje od 22. septembra 2005. godine na kanalu CBS. Trenutno ima dvanaest sezona i 277 epizoda.

Glavni likovi
-------------


| Ime | Glumi | Zanimanje | Sezone |
| --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| Jason Gideon | Mandy Patinkin | Šef jedinice / Stariji nadzorni specijalni agent | **Glavni** |  |
| Aaron Hotchner | Thomas Gibson | Stariji nadzorni specijalni agent / Šef jedinice | **Glavni** |  |
| Elle Greenaway | Lola Glaudini | Nadzorna specijalna agentica | **Glavni** |  |
| Derek Morgan | Shemar Moore | Nadzorni specijalni agent / Taktički trener | **Glavni** | Gost |
| dr. Spencer Reid | Matthew Gray Gubler | Nadzorni specijalni agent sa zvanjem doktora | **Glavni** |
| Jennifer Jareau | A. J. Cook | Nadzorna specijalna agentica / Veza s medijima | **Glavni** |
| Penelope Garcia | Kirsten Vangsness | Tehnička analitičarka | Epizodni | **Glavni** |
| Emily Prentiss | Paget Brewster | Nadzorna specijalna agentica / Šef jedinice |  | **Glavni** |  | Gost |  | Gost | **Glavni** |
| David Rossi | Joe Mantegna | Stariji nadzorni specijalni agent |  | **Glavni** |
| Ashley Seaver | Rachel Nichols | Kadetkinja |  | **Glavni** |  |
| dr. Alex Blake | Jeanne Tripplehorn | Nadzorna specijalna agentica / Lingvistički stručnjak |  | **Glavni** |  |
| Kate Callahan | Jennifer Love Hewitt | Nadzorna specijalna agentica / Agentica za tajne zadatke |  | **Glavni** |  |
| Tara Lewis | Aisha Tyler | Nadzorna specijalnia agentica / Forenzički psiholog |  | Epizodni | **Glavni** |
| Luke Alvez | Adam Rodriguez | Nadzorni specijalni agent / Agent Jedinice za bjegunce |  | **Glavni** |
| Steven Walker | Damon Gupton | Nadzorni specijalni agent |  | **Glavni** |  |
| Matthew Simmons | Daniel Henney | Agent za posebna delovanja |  | Epizodni |  | Epizodni | **Glavni** |

### Trenutni

#### David Rossi

**David Rossi** (tumači ga Joe Mantegna) je vrlo iskusan profiler koji je nekad radio s Hotchnerom na samom početku rada JAP-a, da bi kasnije otišao u prijevremenu penziju zbog pisanja knjiga i držanja predavanja o analizi kriminalaca, sve dok se dobrovoljno nije vratio u JAP nakon Gideonovog odlaska. Ispostavilo se da je imao lični razlog za povratak, a to je zaključivanje jednog starog neriješenog slučaja, u čemu mu je krišom pomogla i Garcia.

#### Spencer Reid

**Dr. Spencer Reid** (tumači ga Matthew Gray Gubler) je najmlađi član JAP-a. On je genije koji je s 12 godina završio srednju školu u Las Vegasu i ima doktorate iz matematike, hemije i inženjerstva, te diplome iz psihologije i sociologije, a radi i na diplomi iz filozofije. Otkriveno je da mu je IQ 187 (veći čak i od Einsteinovog) i da ima fotografsko pamćenje. Obično ga predstavljaju kao *dr. Reid*, za razliku od predstavljanja ostalih članova JAP-a (*nadzorni specijalni agent*). Kao što je Hotchner objasnio u pilot-epizodi, svrha toga je da ljudi Reida prime s poštovanjem i da se izbjegnu predrasude zbog njegovih godina. On je kum JJ-inom sinu Henryju.

U 3. sezoni bio je otet i drogiran dilaudidom, pomiješanim s još nekim neimenovanim halucinogenom (epizoda "Otkrića (2. deo)"), a zločinac je imao poremećaj višestruke ličnosti: nasumično bi preuzimao ličnosti svog zlostavljačkog oca, arhanđela Rafaela ili svoju vlastitu. Kao posljedica toga, Reid postaje ovisan o dilaudidu, ali se kasnije uspio izliječiti nakon pohađanja sastanaka grupa za pomoć ovisnicima specijalno namijenjenih predstavnicima zakona. U 4. sezoni počinje dovoditi u pitanje neke stvari koje mu je majka rekla o njegovom djetinjstvu i otkriva da ih je njegov otac napustio nakon što mu je majka doživjela slom živaca na mjestu zločina, s kojim je i ona imala određenu povezanost. Ona inače pati od paranoidne shizofrenije.

Tokom 12. sezone (epizoda "Spencer") biva optužen za ubistvo koje nije počinio i poslat u zatvor. Tek u predposlednjoj epizodi sezone ("Crveno svetlo (1. deo)") ekipa JAP-a uspeva da dokaže Reidovu nevinost i da ga izbavi iz zatvora. Kasnije, osoba koja mu je smestila ubistvo mu otima majku, a JAP uspeva da je spasi.

Matthew Gray Gubler je trenutno jedini član glavne postave koji je tu od početka serije.

#### Jennifer Jareau

**Jennifer "JJ" Jareau** (tumači je A. J. Cook) je veza s medijima i lokalnim policijama. U vezi je s Williamom LaMontagneom ml. detektivom u policiji New Orleansa. Njih dvoje su dobili i sina kojem su dali ime Henry. Nakon 2. epizode 6. sezone napušta glavnu postavu jer je produkcijsko društvo odlučilo da ne obnovi ugovor s A. J. Cook. U tim epizodama se pojavila kako bi se zaokružila njena sudbina. U 2. epizodi 6. sezone JJ je prisiljena da prihvati unapređenje na novi posao u Pentagonu protiv svoje volje što je uzrok njenog odlaska iz JAP-a.

U 7. sezoni se vraća u redovnu postavu serije, nakon što je 2011. godine potpisala novi dvogodišnji ugovor.

JJ i Will na početku 11. sezone dobijaju i drugog sina, Michaela.

Izvori
------

1. ↑  Michael Ausiello (14. 6. 2010), "*Zločinački umovi* (ot)puštaju A. J. Cook" Arhivirano 2010-12-25 na Wayback Machine-u, *Ausiellofiles.ew.com*; preuzeto: 6. 7. 2010.
2. ↑  „"Novosti iz *Zločinačkih umova*: Cook i Brewster se vraćaju - ali na koliko dugo?"". Arhivirano iz originala na datum 2011-01-12. Pristupljeno 2017-09-13.

| * p
* r
* u
*Zločinački umovi* |
| --- |
| Likovi | 
* Jason Gideon
* Aaron Hotchner
* Elle Greenaway
* Derek Morgan
* Spencer Reid
* Jennifer Jareau
* Penelope Garcia
* Emily Prentiss
* David Rossi
* Ashley Seaver
* Alex Blake
* Kate Callahan
* Tara Lewis
* Luke Alvez
* Steven Walker
* Matthew Simmons

 |
| Sezone | 
* 1
* 2
* 3
* 4
* 5
* 6
* 7
* 8
* 9
* 10
* 11
* 12
* 13
* 14
* 15

 |
| Ogranci | 
* *Zločinački umovi: Ponašanje sumnjivaca*
* *Zločinački umovi: Preko granice*

 |